Държавен вестник, бр. 33, 2013 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  33
2. финансово-счетоводна информация в 
съответствие с чл. 4 за базисната година;
3. технико-икономически данни, включи­
телно месечни отчети за продажбите през 
базисната година, както и всяка друга информа­
ция, свързана с предлаганите за утвърждаване 
цени, изисквана в съответствие с указанията 
на комисията по чл. 4, ал. 5;
4. информация по групи клиенти за базис­
ната година, включително брой на клиентите, 
продажби на природен газ, приходи и данни 
за фактурирането;
5. други данни, които енергийното пред­
приятие счита за необходимо да представи в 
подкрепа на подаденото заявление или изис­
кани от комисията;
6. документ за платена такса за разглеждане 
на заявлението.
(3) В случай че спрямо крайните снабдите­
ли и газоразпределителните предприятия се 
прилагат методи на регулиране по чл. 3, ал. 2, 
т. 2, към заявленията по ал. 1 те прилагат и 
прогнозни данни, като прогнозни продажби, 
брой клиенти, предвидени инвестиции и друга 
информация, в съответствие с указанията на 
комисията по чл. 4, ал. 5 по години от регу­
латорния период съобразно одобрените им 
инвестиционни програми.
(4) Документите по ал. 2 и 3 се представят 
в комисията на електронен и на хартиен но­
сител, заверени с подпис на представляващ 
енергийното предприятие и печат.
(5) Енергийните предприятия представят 
необходимите доказателства за достоверността 
на данните за информацията по ал. 2 и 3 в 
съответствие с указанията на комисията по 
чл. 4, ал. 5.
(6) Със заявленията за утвърждаване на 
цени енергийните предприятия могат да пре­
дявяват искания за признаване и компенси­
ране на разходи, произтичащи от наложени 
задължения към обществото, като прилагат 
съответните доказателства, обосноваващи 
искането им.
(7) В случай че утвърдена от комисията на 
енергийно предприятие цена оказва влияние 
върху цени на други енергийни предприятия, 
комисията може да даде указания на тези пред­
приятия да подадат заявление за изменение 
на утвърдените им цени. При неизпълнение 
на указанията комисията може служебно да 
измени тези цени.
Чл. 30. (1) Енергийните предприятия, 
спрямо които комисията прилага метод на 
регулиране „норма на възвръщаемост на 
капитала“, могат да подават заявления за 
изменение на утвърдените цени преди изти­
чането на ценовия период при наличие на 
обстоятелства, чието настъпване не е могло 
да бъде предвидено при утвърждаването на 
цените и води до съществено изменение на 
утвърдените им ценообразуващи елементи и 
на финансовото състояние на енергийното 
предприятие. 
(2) Към заявленията за изменение на 
утвърдените цени се прилага необходимата 
информация за доказване на обстоятелствата 
по чл. 25, ал. 1.
(3) В случай че изменените по ал. 1 цени 
оказват влияние върху цени на други енергийни 
предприятия, комисията може да даде указа­
ния на тези предприятия да подадат заявление 
за изменение на утвърдените им цени. При 
неизпълнение на указанията комисията може 
служебно да измени тези цени. 
(4) Решението за изменение на цените по 
ал. 3 не прекъсва регулаторния период.
Чл. 31. (1) Енергийните предприятия, 
спрямо които се прилагат методите на це­
ново регулиране по чл. 3, ал. 2, т. 2, подават 
заявление за утвърждаване на изменението на 
коригирани необходими приходи и/или цени 
за втория или следващите ценови периоди от 
регулаторния период.
(2) Заявлението по ал. 1 се подава не 
по-късно от 3 месеца преди изтичането на 
предходния ценови период.
(3) Към заявлението по ал. 1 се прилага 
информация в съответствие с указанията на 
комисията по чл. 4, ал. 5.
(4) В случай на забавяне на операторите 
на преносни мрежи при определянето на це­
ните за достъп и пренос комисията може да 
определи временни цени и да вземе решения 
относно подходящи компенсаторни мерки, в 
случай че окончателните цени за достъп и 
пренос се отклоняват от временните цени.
Чл. 32. Общественият доставчик внася в 
комисията заявление с предложение за цени 
в съответствие с промяната на цената на 
природния газ на вход на газопреносните 
мрежи в срок 20 дни преди края на периода 
по чл. 17, ал. 2.
Чл. 33. В едномесечен срок преди подаване 
в комисията на заявленията за утвърждаване 
на нови цени или за изменение на действащи 
цени общественият доставчик и крайните 
снабдители оповестяват в средствата за ма­
сово осведомяване предложението си за ут­
върждаване на нови цени или за изменение 
на действащите цени.
Чл. 34. (1) Комисията в срок до два месеца 
след представяне на заявленията за утвържда­
ване и/или изменение на утвърдените цени, 
съответно за отстраняване на констатираните 
нередовности, на закрито заседание приема 
доклад на работната група, насрочва дата и 
час за провеждане на открито заседание за 
обсъждане на приетия доклад.
(2) В случая по чл. 32 комисията в срок 
до 10 дни след представяне на заявлението с 
предложение за цени в съответствие с промя­
ната на цената на природния газ на вход на